Asteriksas

Asteriksas arba Asterikso nuotykiai ( arba Astérix le Gaulois) yra prancūzų komiksų knygų serija, kurią parašė René Goscinny ir iliustravo Albert Uderzo (Uderzo perėmė serijų rašymą po Goscinny mirties 1977 m.; naujieji du autoriai – Jean-Yves Ferri ir Didier Conrad, kurių pirmoji knyga išleista 2013 metų rudenį). Asterikso serijos pirmą kartą pasirodė Prancūzijoje žurnale Pilote 1959 m. spalio 29 d. Iki 2013 m. buvo išleistos 35 komiksų knygos.

Asterikso komiksai vaizduoja senovės galų gyvenvietę ir jos gyventojus, kurie vieninteliai gali pasipriešinti Romos okupacijai, nes jie turi stebuklingo gėrimo, kuris jo išgėrusiam suteikia nežmonišką jėgą. Pagrindinis komiksų herojus Asteriksas, kartu su draugu Obeliksu, patiria įvairių nuotykių savo kaime, visoje senovės Europoje ir už jos ribų.

Asteriksas yra vienas iš populiariausių Prancūzijos ir Belgijos komiksų pasaulyje, serijos yra išverstos į daugiau nei 100 kalbų. Labiausiai žinomos Europoje, mažiau – Amerikoje ir Japonijoje.

Serijos sėkmę lėmė kai kurių knygų adaptacijos į filmus (viso 12): 8 animacinius ir 4 vaidybiniai. Sukurta daugybė stalo ir kompiuterinių žaidimų. Netoli Paryžiaus esančiame Asterikso pramogų parke Parc Asterix per metus apsilanko apie 1,6 mln. žmonių. Iki šiol visame pasaulyje yra parduota daugiau nei 325 milijonai Asterikso knygų kopijų. Dėl to serijos kūrėjai René Goscinny ir Albert Uderzo yra Prancūzijos bestseleriai autoriai užsienyje.

 Knygų sąrašas 
Komiksai nuo 1 iki 24, taip pat 32 bei 34 yra bendras Goscinny ir Uderzo darbas. 25-31 ir 33 numerius sukūrė tik Uderzo. 35 numerio kūrėjai – Jean-Yves Ferri ir Didier Conrad.

 „Asteriksas iš Galijos“ (Asterix the Gaul)
 „Asteriksas ir auksinis pjautuvas“ (Asterix and the Golden Sickle)
 „Asteriksas ir gotai“ (Asterix and the Goths)
 „Asteriksas gladiatorius“ (Asterix the Gladiator)
 „Asterikas ir puota“ (Asterix and the Banquet)
 „Asteriksas ir Kleopatra“ (Asterix and Cleopatra)
 „Asteriksas ir didžioji kova“ (Asterix and the Big Fight)
 „Asteriksas Britanijoje“ (Asterix in Britain)
 „Asteriksas ir normanai“ (Asterix and the Normans)
 „Asteriksas legionierius“ (Asterix the Legionary)
 „Asteriksas ir vado skydas“ (Asterix and the Chieftain’s Shield)
 „Asteriksas Olimpinėse žaidynėse“ (Asterix at the Olympic Games)
 „Asteriksas ir katilas“ (Asterix and the Cauldron)
 „Asteriksas Ispanijoje“ (Asterix in Spain)
 „Asteriksas ir Romos agentas“ (Asterix and the Roman Agent)
 „Asteriksas Šveicarijoje“ (Asterix in Switzerland)
 „Dievų rūmai“ (The Mansions of the Gods)
 „Asteriksas ir laurų vainikas“ (Asterix and the Laurel Wreath)
 „Asteriksas ir pranašas“ (Asterix and the Soothsayer)
 „Asteriksas Korsikoje“ (Asterix in Corsica)
 „Asteriksas ir Cezario dovana“ (Asterix and Caesar’s Gift )
 „Asteriksas ir didysis persikėlimas“ (Asterix and the Great Crossing)
 „Obeliksas ir Ko“ (Obelix and Co.)
 „Asteriksas Belgijoje“ (Asterix in Belgium)
 „Asteriksas ir didysis pasidalijimas“ (Asterix and the Great Divide)
 „Asteriksas ir juodasis auksas“ (Asterix and the Black Gold)
 „Asteriksas ir sūnus“ (Asterix and Son)
 „Asteriksas ir stebuklingas kilimas“ (Asterix and the Magic Carpet)
 „Asteriksas ir slaptas ginklas“ (Asterix and the Secret Weapon)
 „Asteriksas ir Obeliksas jūroje“ (Asterix and Obelix All at Sea)
 „Asteriksas ir aktorė“ (Asterix and the Actress)
 „Asteriksas ir klasės aktas“ (Asterix and the Class Act)
 „Asteriksas ir griūvantis dangus“ (Asterix and the Falling Sky)
 „Asterikso ir Obelikso gimtadienis: Auksinė knyga“ (Asterix and Obelix’s Birthday: The Golden Book)
 „Asteriksas ir piktai“ (Asterix and the Picts)
 „Asteriksas ir dingęs rankraštis“ (Asterix and the Missing Scroll)

 Nekanoniniai leidimai:
 „Asteriksas užkariauja Romą“ (Asterix Conquers Rome)
 „Kaip Obeliksas įkrito į stebuklingą gėrimą, kai jis buvo mažas berniukas“ (How Obelix Fell into the Magic Potion When he was a Little Boy)

(Šiame sąraše pateikti neoficialūs lietuviški komiksų pavadinimų vertimai ir oficialūs angliški)

 Vertimai 
35 tomai buvo išversti į daugiau kaip 100 kalbų ir dialektų. Be originalaus prancūzų kalbos leidimo knygos yra išleistos estų, anglų, čekų, olandų, vokiečių, galisų, danų, islandų, norvegų, švedų, ispanų, katalanų, baskų, portugalų, Brazilijos portugalų, italų, šiuolaikinių graikų, vengrų, lenkų, rumunų, turkų, slovėnų, bulgarų, serbų, kroatų, latvių, velso ir lotynų kalbas.http://www.asterix.com/encyclopedia/translations/asterix-in-latin.html 

Kai kurios knygos yra išverstos į egzotiškas kalbas, pvz., esperanto, mandarinų, japonų, senovės graikų ir pan.

Dauguma tomų buvo išversti į lotynų ir senovės graikų kalbas, todėl yra naudojami mokant šių kalbų.

 Vertimai į lietuvių kalbą 
Lietuvoje nėra oficialaus ir autorizuoto Asterikso komiksų knygos vertimo. Vienintelis pasirodęs buvo Viktorijos leidyklos leidinys Asteriksas gladiatorius 1992 m.

 Vertimai į anglų kalbą 
Į anglų kalbą komiksus vertė Derek Hockridge ir Anthea Bell. Jų darbas yra plačiai giriamas, kadangi tiek esmė, tiek humoras gerai perteikti ir išlaikyti.

 Filmografija 

 Animaciniai filmai 
 Asteriksas iš Galijos, 1967.
 Asteriksas ir Kleopatra, 1968.
 Dvylika Asterikso žygdarbių, 1976.
 Asteriksas prieš Cezarį, 1985.
 Asteriksas Britanijoje, 1986.
 Asteriksas užkariauja Ameriką, 1994.
 Asteriksas ir vikingai, 2006.
 Asteriksas: Dievų žemė, 2014.

 Vaidybiniai filmai 
 Asteriksas ir Obeliksas prieš Cezarį, 1999.
 Asteriksas ir Obeliksas: Misija Kleopatra, 2002.
 Asteriksas Olimpinėse žaidynėse, 2008.
 Asteriksas ir Obeliksas: Jos Didenybės tarnyboje, 2012.
 Asteriksas ir Obeliksas: drakonų imperija, 2023.

 Pramogų parkas 
Parc Asterix, Asterikso pramogų parkas, buvo atidarytas netoli Paryžiaus 1989 m. Tai viena iš labiausiai lankomų vietų Prancūzijoje, kuri turi apie 1,6 milijonus svečių per metus.

 Šaltiniai 

 Nuorodos 
 Oficiali svetainė

Kategorija:Asteriksas